CELEX: 32019D0948
Language: et
Date: 2019-05-29 00:00:00
Title: Poliitika- ja julgeolekukomitee otsus (ÜVJP) 2019/948, 29. mai 2019, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2018/1791 (EUTM Mali/1/2019)

11.6.2019   
               
               
                  ET
               
               
                  Euroopa Liidu Teataja
               
               
                  L 152/72
               
            
         POLIITIKA- JA JULGEOLEKUKOMITEE OTSUS (ÜVJP) 2019/948,
         29. mai 2019,
         millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2018/1791 (EUTM Mali/1/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
         ning arvestades järgmist:
         
                     (1)
                  
                  
                     Otsuse 2013/34/ÜVJP artikli 5 lõike 1 kohaselt volitas nõukogu poliitika- ja julgeolekukomiteed tegema otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsused EUTM Mali järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 6. novembril 2018 vastu otsuse (ÜVJP) 2018/1791, (2) millega nimetati EUTM Mali ELi missiooni vägede juhatajaks brigaadikindral Peter MIROW.
                  
               
                     (3)
                  
                  
                     Austria tegi 24. aprillil 2019 ettepaneku nimetada alates 12. juunist 2019 brigaadikindral Peter MIROWI järglasena EUTM Mali ELi missiooni vägede juhatajaks brigaadikindral Christian HABERSATTER.
                  
               
                     (4)
                  
                  
                     ELi sõjaline komitee toetas 24. aprillil 2019 kõnealust soovitust.
                  
               
                     (5)
                  
                  
                     Sellest tulenevalt tuleks teha otsus brigaadikindral Christian HABERSATTERI ametisse nimetamise kohta.
                  
               
                     (6)
                  
                  
                     Otsus (ÜVJP) 2018/1791 tuleks kehtetuks tunnistada.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
                  
               ON VASTU VÕTNUD KÄESOLEVA OTSUSE:
         
            Artikkel 1
            Brigaadikindral Christian HABERSATTER nimetatakse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhatajaks alates 12. juunist 2019.
         
         
            Artikkel 2
            Otsus (ÜVJP) 2018/1791 tunnistatakse kehtetuks.
         
         
            Artikkel 3
            Käesolev otsus jõustub 12. juunil 2019.
         
         
            Brüssel, 29. mai 2019
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 14, 18.1.2013, lk 19.
         
            (2)  Poliitika- ja julgeolekukomitee 6. novembri 2018. aasta otsus (ÜVJP) 2018/1791, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja (EUTM Mali/2/2018) (ELT L 293, 20.11.2018, lk 34).